पटना पुलिस पूछताछ के लिए पहुंची गया
सबसे बड़ा सवाल, सुरक्षा पर आरबीआई की गाइडलाइन का क्यों उल्लंघन कर रहे बैंक?
बेलछी लूट से जुड़े हैं पकड़े गए अपराधियों के तार?
ड्राइवर को गोली मारकर बैंक के 25 लाख लूटे, दो घंटे में रुपए समेत लुटेरे गिरफ्तार
पुलिस के लिए सबसे बड़ा क्लू
कार की लीक टंकी से मिलता रहा लोकेशन, और पकड़े गए अपराधी
इधर, बेलछी बैंक का चपरासी हिरासत में
बाढ़के बेलछी में पीएनबी के 60 लाख लूटने के दूसरे ही दिन मंगलवार को बोधगया में बसाढ़ी के समीप इंडिगो सवार हथियारबंद अपराधियों ने पीएनबी के कैश वाहन के चालक को गोली मार कर करीब 25 लाख रुपए लूट लिए। घटना सुबह करीब 11.25 बजे हुई। लेकिन, पुलिस ने तत्काल कार्रवाई करते हुए महज दो घंटे के अंदर 25 लाख रुपए बरामद कर लिए और सभी पांच अपराधियों को भी गिरफ्तार कर लिया। अपराधियों के पास से दो देसी पिस्तौल, एक थ्रनेट की बरामदगी हुई है।
मगध प्रक्षेत्र के डीआईजी सौरभ कुमार ने बताया कि पकड़े गए अपराधियों में राकेश कुमार उर्फ मुन्नू पटना के भिखना पहाड़ी, मांटी कुमार बक्सर के ब्रह्मपुर का रहने वाला है। अमित कुमार अंकित कुमार दोनों पटना के बेउर के भूपति नगर और टिंकू कुमार जहानाबाद के सुजातपुर गांव का रहने वाला है। पीएनबी की इटवां शाखा के कैशियर निजी कैश वैन से गया के टिकारी रोड स्थित पीएनबी के मुख्य ब्रांच से 25 लाख रुपए ले जा रहे थे। बसाढ़ी के पास अचानक एक इंडिगो कार ने तेज गति से कैश वैन को ओवरटेक कर रोका। अपराधियों ने चालक छोटेलाल से डिक्की की चाभी मांगी, नहीं देने पर दो गोलियां मार दीं और उससे डिक्की की चाबी छीनकर रुपयों से भरा बाॅक्स ले भागे। शेष|पेज9
सीसीटीवीमें कैद हुए दो संदिग्ध| पेज 3
ड्राइवरको गोली...
अपराधियोंने साथ में रहे कैशियर चंद्रदेव चौधरी के साथ मारपीट की। उन्होंने भागकर जान बचाई। कैश वैन के साथ गार्ड नहीं था। घटना के बाद एसएसपी ने जिले के सभी थानों की सीमाओं को सील करने का निर्देश दिया। इसके बाद पुलिस की अलग-अलग टीम ने कई स्थानों पर ताबड़तोड़ छापेमारी शुरू की। इसी क्रम में फतेहपुर थाने के बंधुआ इलाके में नाकेबंदी किए पुलिस-एसटीएफ की टीम को देख लुटेरों ने फायरिंग कर दी। थानाध्यक्ष के वाहन को धक्का मारने के बाद इंडिगो सवार अपराधी पैदल उतर कर फायरिंग करते हुए भागने लगे। पुलिस एसटीएफ की टीम ने भी जवाबी फायरिंग करते हुए अपराधियों का पीछा किया और खदेड़ कर पांचों अपराधियों को पकड़ लिया। पच्चीस लाख रुपए भी बरामद कर लिए।
समय पूर्व सूचना देने पर रकम लाने और ले जाने के लिए पुलिस पूरी सुरक्षा देती है। इसके लिए कोई शुल्क नहीं है। बैंकों की ओर से लापरवाही गंभीर मामला है। -एसके मल्लिक,जीएम(से.), पीएनबी (बिहार- झारखंड)
{आरबीआई की गाइडलाइन के अनुसार कैश मूवमेंट की सूचना स्थानीय पुलिस थाना को दिया जाना आवश्यक है। आमतौर पर ऐसी सूचना थाना को नहीं दी जाती है।
{शाखा प्रबंधक इसके लिए जिम्मेदार होते हैं। लेकिन कैश रिमिटेंस और मुवमेंट के लिए निजी एजेंसी और सुरक्षा प्रहरी लेकर बैंक निश्चित हो जाते हैं।
{समय पूर्व सूचना देने पर रकम लाने और ले जाने के लिए पुलिस पूरी सुरक्षा देती है। बैंक खोलने और बंद करने के अलावा समय-समय पर पुलिस गश्ती अनिवार्य की गई है। इसे थाने के रजिस्टर में भी दर्ज करना अनिवार्य है।
25 लाख की भीषण लूट के बाद घायल कैशियर चंद्रदेव चौधरी ने उसी मार्ग से बाइक से जा रहे मनोज साव नाम के व्यक्ति से मदद की गुहार लगाई। मनोज ने बखूबी साथ दिया और चौधरी को अपनी बाइक पर बैठाकर अपराधियों की कार से एक दूरी रखते हुए पीछे-पीछे चलने लगा। इस बीच चौधरी लगातार पुलिस से संपर्क में थे और अपराधियों के भागने का लोकेशन बता रहे थे। इधर अपराधियों की कार की टंकी लीक हो रही थी। इसका निशान लगातार सड़क पर पड़ता जा रहा था। कैशियर ने यह बात भी पुलिस को बताई। इससे पुलिस को बड़ा क्लू मिला। अपराधियों के भागने की सटीक दिशा की जानकारी के बाद फतेहपुर थाने की पुलिस को मजबूत नाकेबंदी का आदेश एसएसपी ने दिया। अपराधी इस नाकेबंदी के पास पहुंचे तो फायरिंग करने लगे। पुलिस ने भी जवाब में फायरिंग की। अपने को घिरता पाकर पांचों लुटेरे कार से उतरकर भागने लगे। इस दौरान लुटेरे लगातार गोलियां बरसा रहे थे। पुलिस भी फायरिंग करती हुई पीछे-पीछे चल रही थी। आखिरकार
उसे लुटेरों को पकड़ने में कामयाबी मिल गई और रुपए भी बरामद कर लिए गए। इस दौरान अपराधियों ने 11 राउंड पुलिस ने 6 चक्र गोलियां चलाईं।
पुलिस ने बेलछी पीएनबी के चपरासी कृष्णनंदन को हिरासत में लिया है। रविवार को उसने साफ-सफाई के नाम पर बैंक खोला था। उसके बाद से सीसीटीवी बंद था। पुलिस ने मैनेजर समेत कई बैंककर्मियों से पूछताछ की है। लुटेरों की गिरफ्तारी के लिए पटना नालंदा में छापेमारी हुई। पुलिस को हरनौत के मुन्ना सिंह पर शक गहरा गया है।
गया में बैंक के 25 लाख रुपए की लूट में पकड़े गए लुटेरों के तार बेलछी में हुई बैंक के साठ लाख रुपए की लूट से भी जुड़े हैं। पटना पुलिस की टीम को मगध प्रक्षेत्र के डीआईजी सौरभ कुमार ने यह सूचना दी। इसके बाद पटना पुलिस की टीम गया पहुंची।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva